***6. Domače branje:***

**Oscar Wilde: SALOMA**



***1. VSEBINA DRAME:***

Nekega večera se na Herodovem dvoru odvija veliko slavje. Šest mož s terase opazuje dogajanje ter občuduje Salomo. Saloma, mlada judejska princesa in hči Herodove žene, zapusti dvorano ter odide na teraso. Razlaga, kako neprijetno ji je, da jo tetrarh vseskozi opazuje.

Iz grajskega vodnjaka se oglasi glas Johanaana, mladega preroka, ki princeso zelo vznemiri. Salomo glas očara in kljub nasprotovanju mož, si želi spregovoriti z njim.

Čeprav je Božji odposlanec do nje poln sovraštva in celo kliče prekletstvo nad njeno mater, napoveduje pogubo njej in njeni družini ter jo stalno zavrača, se Princesa vanj na povsem nenavaden, hiter in čuden način zaljubi. Mladi Sirijec, kateremu babilonska princesa predstavlja svet, mučno posluša Salomino govorjenje in dobrikanje Johanaanu in se iz samega obupa zabode. Saloma samomora niti ne opazi, saj se približuje preroku, ki se raje vrne v vodnjak, kot da bi jo poljubil.

Herod in Herodiada se Salomi pridružita na terasi. Tetrarh vseskozi neuspešno zapeljuje ženino hčer, a se mu ta stalno izmika. Poprosi jo celo naj mu zapleše in ji nudi izpolniti katerokoli željo. Saloma po Herodovi obljubi zahteva Johanaanovo glavo. Tetrarh se opravičuje in jo na kolenih prosi, naj si izbere kaj drugega kot smrt Božjega odposlanca, a princesa vztraja pri svoji odločitvi in se ne da prepričati. Saloma prerokovi glavi izpoveduje ljubezen in jo poljubi. Vsi so ogorčeni nad njenim početjem, tudi Herod, ki svojim vojakom veli, naj jo ubijejo.

***SVETOPISEMSKI MOTIVI***

Drama temelji na svetopisemskih motivih in dokazano je, da je zgrajena na resničnem zgodovinskem ozadju in nekdanjih političnih ter biblijskih osebah. Wilde je s svojim delom želel že znan staro biblijski motiv prirediti in ga obdelati po svoje.

Citati svetega pisma so mojstrsko vpleteni v zgodbo ter premi govor dramskih oseb, razlagajo pa jih opombe na dnu strani. Zgodba govori o Salomini krivdi za smrt izredno pomembne biblijske osebnosti - Johanaana, ki ga prepoznamo v vlogi Janeza Krstnika. To zlo dejanje omenjata tudi dva evangelija nove zaveze.

Johanaan v zgodbi nastopa kot prerok, ki napoveduje Kristusov prihod, govori o prekletstvu Herodianine družine in maščevanju Boga. Opaziti je moč njegovega napovedovanja, saj tik pred samomorom mladega Sirijca napove smrt.

Saloma zaradi ukaza po njegovi smrti poplača tudi s svojo.

Naivnost ljudi je prikazana z nespoštovanjem, strahom pred biblijsko osebo in igranjem Boga.

***VZDUŠJE NA HERODOVEM DVORU***

Že na začetku zgodbe je občutiti napetost, ko možje na terasi rotijo judejsko princeso naj se vrne v palačo in komentirajo luno, češ, da se tisti večer ne bo zgodilo nič dobrega. Vsi se počutijo nelagodno, saj Salomina želja po Johanaanu nasprotuje tetrarhovi. Herodov prihod na teraso, njegova brezbrižnost do trupla mladega Sirijca in njegov strah do Johanaana stopnjujejo dogajanje, ki ga zapleta Salomina nepremišljena zaljubljenost v sovražnika svoje mame.

Temačno vzdušje prevladuje z nasprotujočim duhom zabavne prireditve, ki jo je Herod priredil v slavo svojih prijateljev Rimljanov, ki se istočasno odvija le nekaj metrov stran od prizorišča.

Zgodba doseže strašljiv vrh in zmedenost prisotnih, ko si Saloma izmed vsega možnega obljubljenega bogastva zaželi prav Johanaanovo glavo.

Zadnje dejanje in konec drame se sprevrže v nemoralno, ostudno in nesprejemljivo početje. Salomino poljubljanje odsekane glave tudi zaključi zgodbo in pusti bralca povsem pretresenega.

***2. OZNAKA SALOME (ZUNANJOST, ZNAČAJ, VEDENJE) IN NJEN ODNOS DO JOHANAANA***

Prelepa babilonska princesa je paša za oči mnogim moškim, ki so zanjo pripravljeni storiti vse. Predstavlja zaplet zgodbe, čeprav kljub naslovu dela ne velja za osrednjo osebo drame.

Glavnega junaka zgodbe bolj predstavlja Herod, ki je ujet med svojo simpatijo do ženine hčere, nepremišljenimi obljubami in njihovimi posledicami.

Salomino zunanjost je avtor podrobno opisal in tudi bralec si jo lahko z lahkoto prikliče pred oči. Velja za nenavadno lepo dekle, z izredno postavo, svetlo poltjo in strašansko milino.

V velikih primerih se zdi pametna, premišljena in zrela, vendar se skozi zgodbo, predvsem na koncu prihaja v nasprotja. Zaveda se svoje lepote in moči ter z njo izrabi mladega Sirijca, da Johanaanu pokaže pot na prostost. Sirijčeva smrt je ne gane in se kot kralj tu kaže v brezbrižni luči.

Njena ljubezen do preroka je zavrnjena, zato lahko opazimo njeno naivnost in neizkušenost v življenju. Močno je poudarjena njena odločnost, samovolja in močno razvita osebnost, saj zlahka zavrača vplivnega tetrarha in mu jasno kaže svoj prezir. Njena pamet, preračunljivost in zvitost ji omogočijo doseči njeno željo po glavi ljubimca, ki jo je zavoljo neuslišane ljubezni odločena dobiti. Tokrat jo vidimo drugačno: kruto in nasilno, zlobno, maščevalno, tudi egocentrično. Njen videz in obnašanje nas varata že vse od začetka in šele čisto na knjige, ko se njeno vedenje stopnjuje, bralec zazna njeno blaznost.

Do Johanaana goji ljubezen predvsem zaradi njegove drugačnosti, poguma, da spregovori resnico in neposlušnosti do ostalih. Zaradi njegove neustavljive želje po smrti in kljub grdi zunanji podobi jo zelo privlači. Zdi se, da je princesa navajena enoličnega življenja in ji Johanaan predstavlja izziv in drugačnost v njenem vsakdanu. Ob njegovem govorjenju spoznava tudi duhovno plat življenja, ki ji je bila zavoljo njene matere prikrita.   
Njeno vedenje do preroka je sprva nerazumljivo. Najprej ga poveličuje in hvali, tekom zgodbe pa ga pričenja poniževati in sovražiti.

***3. SLOG DRAMSKEG A BESEDILA (RETORIČNE FIGURE):***

Drama se bralcu približa predvsem zaradi podrobnih opisov, primer in premega govora med dramskimi osebami. Tudi enotnost kraja, časa in majhno število oseb bralcu olajša predstavo.

Drama je postavljena v višji sloj družbe, s katerim se avtor poigrava in kaže njihovo primitivnost.

Posebnost knjige je napeto ozračje, ki s stopnjevanjem dogodkov narašča.

Retorične figure se pojavljajo v velikem številu. V drami je veliko vzklikov, nagovorov in metafor. Avtor pri opisovanju uporabi tudi mnogo primer in okrasnih pridevkov.